اخواني واخواتي في الله السلام عليكم ورحمة الله وبركاته. كلمة خطيرة جدا. النبي عليه الصلاة والسلام قالها عن وقت في اليوم. شباب كتير جدا ما هوش عارف الوقت ده. النبي
عليه الصلاة والسلام قال انها ساعة تفتح فيها ابواب السماء. تفتح فيها ابواب السماء. يعني يا تلحق يا ما تلحقش. تخيلي كده مش ابواب خزائن البنوك مفتوحة. مش واحد ملياردير اداكي مفتاح خزاينه. ده ربنا فاتح لك ابواب السماء. ايه اللي مش ممكن يتنزل في الوقت
النبي عليه الصلاة والسلام بعد ادان الضهر كل يوم كان بيصلي اربع ركعات قبل الاقامة. فالصحابة سألوا النبي عليه الصلاة والسلام. يعني استغربوا دي المرة الوحيدة اللي النبي بيصلي اربع ركعات سنة قبلية راتبة. فقال النبي صلى الله عليه وسلم انها ساعة تفتح فيها ابواب السماء
احب ان يصعد لي فيها عمل صالح. يعني الوقت اللي ما بين ادان واقامة الضهر ده يا تلحق يا ما تلحقش شيك على بياض يا شباب. تخيلي كده ربنا بيديك
في كل يوم شيك على بياض. لو راجل اعمال ملياردير وامين اداك شيك على بياض وقال لك اكتب المبلغ اللي انت عايزه. ربنا كل يوم السما بتنزل عليك شيك على بياض. الوقت ده النص ساعة اللي بين ادان واقامة الظهر او التلت ساعة دي دي ادعي فيها بما تشائي. الله ضمن لك على لسان نبيه
عليه الصلاة والسلام ان ربنا يستجيب دعائك فيها. الوقت ده انا بالنسبة لي انا ياما حليت مشاكلي فيه. والله يا شباب انا باقول لكم كلام انا مجربه ياما حليت مشاكلي فيه. ياما
ربنا نور لي حياتي واعانني وساعدني فيه. ياما ناس اتجوزت فيه. ياما ناس رزقت فلوس فيه. ياما ناس ادت ديونها فيه. ياما ناس رزقت ذرية فيه. لا رد القدر الا الدعاء كما قال النبي صلى الله عليه وسلم. لا يرد القدر ما يقدر على القدرة الا اللي خلقها. وكما روي عن الحبيب محمد عليه الصلاة والسلام من فتح له باب الدعاء
فقد فتحت له ابواب الرحمة. يا الهي! ابواب الرحمة تتفتح لك كل يوم ما بين اذان واقامة الضهر. مش عايزين نضيع الوقت ده يا شباب. مش عايزين نضيع اول ما تسمعي الضهر بيدن اول ما تسمع الضهر بيدن انت تجري على سجادة الصلاة بتاعتك في اوضتك وانت تجري على اقرب مسجد اقطع كل حاجة في الدنيا. ده شيك على
بياض نازل لك من السما ووقت اجابة دعاء يعني يعني تاني كما قال الحبيب عليه الصلاة والسلام انها ساعة تفتح فيها ابواب السماء سماء واحب ان يصعد لي فيها عمل صالح. ما تضيعش الوقت ده ابدا ما بين ادان واقامة الضهر بازن الله سبحانه وتعالى